ມະຫາອຳນາດ ປະຊຸມກັນ ກ່ຽວກັບອະນາຄົດ ຂອງລີເບຍ (ເບິ່ງວີດີໂອ)
ອົງການເນໂຕ້ ໂຈມຕີນະຄອນຫຼວງຕຣີໂປລີ ຂະນະທີ່ ປະເທດມະຫາອຳນາດ ຫາລືກັນກ່ຽວກັບອະນາຄົດຂອງລີເບຍ.
ອົງການເນໂຕ້ ໄດ້ທຳການໂຈມຕີທາງອາກາດເພີ່ມຕື່ມ ໃກ້ໆກັບບ້ານພັກຂອງຜູ້ນຳລີເບຍ ທ່ານ Muammar Gadhafi ຂະນະທີ່ບັນດາປະເທດມະຫາອຳນາດຂອງ ໂລກໄປເຕົ້າໂຮມກັນ ເພື່ອສົນທະນາຫາລືກ່ຽວກັບປະ ເທດລີເບຍທີ່ປາດສະຈາກທ່ານ Gadhafi ສຽງລະເບີດຂະໜາດແຮງ ໄດ້ສັ່ນສະເທືອນ ນະຄອນ ຫຼວງຕຣີໂປລີ ໃນຕອນແລງຂອງມື້ວັນພຸດວານນີ້ ຊຶ່ງ ລູກລະເບີດຈຸທຳອິດ ໄດ້ຕົກລົງໃສ່ບໍລິເວນ ໃກ້ໆບ້ານ ພັກທ່ານ Gadhafi ແລະຈຸທີສອງໃກ້ໆໂຮງແຮມແຫ່ງ ນຶ່ງບ່ອນທີ່ພວກນັກຂ່າວຕ່າງ ປະເທດໄດ້ພັກເຊົາຢູ່ ໂຄສົກຂອງລັດຖະບານລີເບຍກ່າວວ່າ ອົງການເນໂຕ້ໄດ້ຖິ້ມລະເບີດຫຼາຍກວ່າ 60 ລູກໃນ ມື້ວານນີ້ ເຮັດໃຫ້ມີຜູ້ເສຍຊີວິດ 31 ຄົນ ແລະໄດ້ຮັບບາດເຈັບອີກຫຼາຍສິບຄົນ ຂະນະທີ່ອົງການເນໂຕ້ສືບຕໍ່ທຳການໂຈມຕີທາງອາກາດຢູ່ນັ້ນ ບັນດາປະເທດຕາເວັນຕົກ ແລະປະເທດອາຣັບ ກໍໄດ້ໄປເຕົ້າໂຮມກັນທີ່ສະຫະລັດອາຣັບເອເມີເຣັສໃນວັນພະຫັດມື້ນີ້ ເພື່ອເຈລະຈາຫາລືກ່ຽວກັບການວາງແຜນ ສຳລັບລີເບຍ ໃນຍຸກຫຼັງຈາກທ່ານ Gadhafi ຖືກບັງຄັບໃຫ້ສະຫຼະອຳນາດ ນອກນັ້ນ ຍັງເປັນທີ່ຄາດກັນວ່າກຸ່ມດັ່ງກ່າວ ຈະສົນທະນາຫາລືກ່ຽວກັບມາດຕະການເພື່ອ ອະນຸມັດການນຳໃຊ້ກອງທຶນທີ່ໄດ້ຕົກລົງກັນໃນເດືອນແລ້ວນີ້ທີ່ຈະໃຫ້ການຊ່ອຍເຫຼືອທາງ ດ້ານການເງິນແລະການຊ່ອຍເຫຼືອອື່ນໆແກ່ສະພາໄລຍະຂ້າມຜ່ານແຫ່ງຊາດຂອງພວກກະ ບົດລີເບຍນັ້ນ ລັດຖະມົນຕີການຕ່າງປະເທດຈາກ 22 ປະເທດ ຂອງກຸ່ມຕິດຕໍ່ປະສານງານກ່ຽວກັບລີເບຍ ຊຶ່ງຮວມທັງສະຫະລັດ ຝຣັ່ງ ອັງກິດ ແລະອີຕາລີຕະຫຼອດທັງພວກຜູ້ແທນຈາກອົງການສະ ຫະປະຊາຊາດ ສັນນິບາດອາຣັບ ສະພາຮ່ວມມືໃນເຂດອ່າວເປີເຊຍແລະອົງການຈັດຕັ້ງລະ ດັບພູມີພາກອື່ນໆຈະໄປຮ່ວມກອງປະຊຸມໃນວັນພະຫັດມື້ນີ້